
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,
рег. 8121р-9333 екз. № 1
08.06.2020 г.
ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители и заповед рег. № 8121К-4383/09.03.2020 г. на министъра на вътрешните работи в качеството си на орган по назначаването, обявявам конкурс за заемане на 1 (една) вакантна длъжност 

НАЧАЛНИК НА ОТДЕЛ
„Административен“ в Областна дирекция на МВР – София, длъжностно ниво: 7, съгласно Класификатора на длъжностите в администрацията, наименование на длъжностното ниво: ръководно ниво 7А.
I. Минимални и специфични изисквания за заемане на длъжността:

1. Образователно-квалификационна степен „Бакалавър“, по смисъла на чл. 42, ал. 1, т. 1, б. „б“ от Закона за висшето образование;
2. Области на висшето образование - ПМС № 125/24.06.2002 г.
3. Професионално направление – ПМС № 125/24.06.2002 г.
4. Минимален професионален опит – 4 (четири) години или минимален ранг – III младши;
5. Кандидатите да отговарят на изискванията на чл. 7 от Закона за държавния служител;
6. Да притежават или да получат разрешение за достъп до класифицирана информация до ниво на сигурност „Строго секретно”. Съгласно чл. 10д, ал. 4 от Закона за държавния служител (ЗДСл), актът за назначаване се издава в 14-дневен срок от получаването на разрешението за достъп, когато не е представен такъв документ.
     ІІ. Начин за провеждане на конкурса: 

1. Решаване на тест;

2.  Интервю.

ІІI. Описание на длъжността:

- Организира, ръководи, контролира и координира дейността на отдела;
- Ръководи изпълнението на конкретните задачи, поставени на отдела и носи отговорност за изпълнението им;
- Периодично анализира изпълнението на възложените задачи, като предприема мерки за усъвършенстване и подобряване на работата;
- Подпомага ръководството на дирекцията при управлението на човешките ресурси;
- Разработва и предлага варианти за управленски решения, свързани с дейността на отдела;
- Осигурява взаимодействие и съгласуваност в работата на отдела със структурните звена на дирекцията и с други структури на МВР;
- Контролира, координира и участва в подбора и професионалното развитие на служителите в отдела;
- Следи за спазването на трудовата дисциплина на служителите в отдела;
- Организира и координира разработването на планове на дейността на дирекцията;
- При възлагане на функции, като служител по сигурността на информацията, осъществява дейностите по чл. 22 от ЗЗКИ;
- Организира дейността по административно обслужване на дирекцията;

- Участва, според своята компетентност в:

- Подпомага директора при изпълнение на правомощията му във връзка с управлението при кризи и отбранително-мобилизационна подготовка;
- Ръководи и контролира дейността по изготвяне на конкурсната документация за възлагане на обществени поръчки;
- Ръководи и координира дейността по осъществяване на правна помощ за законосъобразно осъществяване дейността на дирекцията;
-
Координира, контролира и участва в провеждането на процедури по обществени поръчки;
- Подпомага директора при управлението на бюджета и финансовото осигуряване на дирекцията;

- Отговаря за снабдяването, съхраняването, стопанисването и използването на имуществото на областната дирекция, поддръжката и ремонта и материалните активи при спазване на разпоредбите на действащото законодателство;
- Осъществява контрол на дейността по информация и архив в дирекцията;

- Изпълнява и други задачи, възложени му от служебното ръководство в рамките на неговата компетентност;

- Да познава основните закони и подзаконови нормативни актове, регламентиращи дейността на МВР;

- Да познава структурата и функциите на дирекцията;

- Да притежава компютърна грамотност – умение за работа с текстообработващи програми. 
ІV. Граници (от - до) на заплатите, определени за длъжностите за степен 1 - от 650 лв. до 2050 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл - по образец;

3. Копие от документ за придобита образователно-квалификационна степен, допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копие от документи, удостоверяващи продължителността и областта на професионалния опит;

5. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

VІ. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес odmvr-sofia@mvr.bg като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10-дневен от датата на публикуване на обявлението за конкурса, в сектор „Координация, административно и правно и правно обслужване и човешки ресурси” към отдел „Административен” при Областна дирекция на МВР – София, на адрес: град София, ул. „Гео Милев“ № 71, всеки работен ден от 14:00 до 17:00 часа. 
                       Телефони за допълнителна информация и справки – 02/9825179 и 02/9825197.
VІІ. Оповестяването на конкурса, списъците и други съобщения във връзка с конкурса ще бъдат обявени на електронната страница на дирекция „Човешки ресурси” – МВР, в Интернет и Интранет и на информационно табло на Областна дирекция на МВР – София, на адрес: град София, ул. „Гео Милев“ № 71.
Копие от обявлението да се изпрати на дирекция „Човешки ресурси“ - МВР и на Областна дирекция на МВР – София за сведение и изпълнение.
МИНИСТЪР:             п
                                                                                                                  Младен Маринов

